На основу члана 119. став 1. тачка 1) Закона о основама система образовања и васпитања (“Службени гласник РС”, број 88/2017) и чл. 44. став 1. тачка 1). Статута Школе за основно музичко образовања ,,Музичка школа,, у Бачкој Тополи, Школски одбор на седници одржаној дана 14.09.2018. године, донео је:

**ПРАВИЛНИК О ДОНАЦИЈИ**

I ОПШТЕ ОДРЕДБЕ

**Члан. 1**

Овим Правилником о донацији (у даљем тексту: Правилник) ближе се уређује оснивање, сврха и начин функционисања донације

**Члан**.2.

У Школи постоји донација родитеља, којa је установљена на захтев директора школе, одлуком Савета родитеља и Школског одбора.

**Члан**.3.

Средства донације могу се користити искључиво наменски и то за:  
 • куповину инструмената,  
 • наставних средстава (намештај општи и специјализовани, потрошни  
материјал - креде,сунђери, школски прибор, литература, ИТ опрема, видео  
пројектор),  
 • наставна учила и опреме (у наставна средстава и учила убрајамо све што се  
користи у наставном процесу: нотни матријал, стручну литературу, пројекторе,  
рачунаре итд. Затим, све што се користи у процесу рада: метрономи, сталци,  
држачи за инструменте, жице, гудала, гитарске клупице, трске за дувачке  
инструменте и др.) ,  
 • одржавање инструмената (поправке и штимовање)  
 • такмичење ученика и међународна сарадња,  
 • организацију концерата,  
 • стручна путовања: опере, концерте и сл., стручна наградна путовања  
 • побољшање услова рада (одржавање кабинета, ситне поправке и друго),  
 • организовање једнодневне наставе ученицима са еминентним професорима  
(мастер клас),  
 • награђивање ученика, такмичара, ученика генерације и наставника,  
 • урамљивање диплома награђених ученика и диплома школе.

• трошкови манифестација (Школска слава, Дан школе, завршне приредбе)  
 • репрезентације (гости – Школски одбор, Савет родитеља , посета збратимљених школа)

II ПРИКУПЉАЊЕ СРЕДСТАВА  
 **Члан** .4.

Новчана средства донације родитеља прикупљају се од:  
 • родитеља – старатеља редовних и ванредних ученика школе,

**Члан**. 5.

Новчана средства се од родитеља (стараоца) на име донаторства прикупљају уз њихову сагласност, закључењем Уговора о донацији за текућу школску годину.  
 Новчани износ који родитељи (стараоци) уплаћују је вид донације, коју уплаћују на основу потписаног Уговора о донацији. Родитељ није у обавези да потпише Уговор о донацији. Уговори о донацији се чувају у секретаријату школе и о њиховој евиденцији бригу води административни радник школе. Уговор о донацији садржи објашњење да је донација добровољног карактера, као и наменску сврху прикупљених новчаних средстава.

**Члан**. 6.

Новчани износ који родитељи (стараоци) уплаћују на рачун донације утврђује се од стране Школског одбора на предлог Наставничког већа и Савета родитеља на почетку школске године. Износ који утврди школа представља износ за ту школску годину

**Члан**. 7.

Прикупљена средства уплаћују се на подрачун школе  
 • Рачун донације: 840-4863760-73.

III ТРОШЕЊЕ СРЕДСТАВА

**Члан** 8.

Директор школе управља средствима од донације, по овлашћењу Школског одбора и финансијско њиговодственој служби школе, даје налог за њихову исплату, у складу са Правилником,   
 **Члан**.9.

Обавеза је директора да сачини План утрошака средстава Фонда за школску годину и исти достави Школском одбору, Савету родитеља и Финансијско-књиговодственој служби везана за период састављања Финансијског плана установе.

IV ЗАВРШНЕ ОДРЕДБЕ

**Члан**.10.

Даном ступања на снагу овог Правилника престаје да важи Правилник о донацији Школе за основно музичко образовање “Музичка школа”, заведен под бројем \_\_\_\_\_\_\_, од 08.11.2017. године.

**Члан 11.**

Правилник ступа на снагу осмог дана од дана објављивања на огласној табли Школе.

**Члан 12.**

Правилник је заведен под деловодним бројем \_\_\_\_\_\_\_\_, од 14.09.2018. године, објављен је на огласној табли Школе дана \_\_\_\_\_\_\_\_\_\_\_\_ 2018. године, а ступио је на снагу дана \_\_\_\_\_\_\_\_\_\_\_ 2018. године.

Председник Школског одбора  
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Золтан Сатмари